Pedru V
Pedru V (portugāļu: Pedro V; dzimis 1837. gada 16. septembrī, miris 1861. gada 11. novembrī) bija Portugāles karalis no 1853. gada līdz savai nāvei 1861. gadā vēdertīfa epidēmijas laikā. Tā kā Pedru bērnu nebija, troni mantoja Pedru brālis Luišs I. Kļuva par monarhu pēc mātes Marijas II nāves, un līdz 1855. gadam Pedru tēvs Fernandu II bija valsts reģents. Bija populārs karalis, kurš centās attīstīt valsts ekonomiku, atbalstot ceļu, dzelzceļu un telegrāfa celtniecību.